cyanic-selkie/wikianc huggingface dataset:
როსტოვის (ვარშავის) უნივერსიტეტის ადმინისტრაციული კორპუსი
როსტოვის (ვარშავის) უნივერსიტეტის ადმინისტრაციული კორპუსი (Административный корпус Ростовского (Варшавского) университета) — შენობა დონის როსტოვში. აგებულია 1897 წელს. თავდაპირველად შედიოდა ნიკოლაევის საავადმყოფოს შენობების კომპლექსში. 1915 წლიდან შენობაში განთავსდა ვარშავის უნივერსიტეტის სამედიცინო ფაკულტეტი, რომელიც ევაკუირებული იყო ვარშავიდან პირველი მსოფლიო ომის გამო. თანამედროვე ეპოქაში შენობაში განთავსებულია როსტოვის სახელმწიფო სამედიცინო უნივერსიტეტის ადმინისტრაციული კორპუსი. როსტოვის (ვარშავის) უნივერსიტეტის ადმინისტრაციულ კორპუსს აქვს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.
არქიტექტურა
როსტოვის (ვარშავის) უნივერსიტეტის ადმინისტრაციული კორპუსის შენობის ავტორი სავარაუდოდ უნდა ყოფილიყო არქიტექტორი ნ. მ. სოკოლოვი. აგურის ორსართულიან შენობას აქვს დაქანებული რკინის სახურავი. ფასადი არ არის მობათქაშებული. უნივერსიტეტის ადმინისტრაციული კორპუსის მთავარი ფასადი გადის ნახიჩევანის შესახვევში. ნაგებობის ორივე მხარეს დგას რიზალიტი ატიკებით. ფასადზე სართულებს შორის ადგილი გამოყოფილია სართულთშორისი ზოლურით. ადმინისტრაციული კორპუსის გარეთა კედლები რუსტიკითაა გაფორმებული. საკმლის ღიობი პირველ და მეორე სართულზე ერთმანეთისაგან განსხვავებულია. პირვერ სართულზე ღიობ ნახევარწრიულია, ხოლო მეორეზე სწორკუთხა. ისინი გაფორმებულია სანდრიკებით, თამასებით და ციხესიმაგრის ქვებით.
როსტოვის (ვარშავის) უნივერსიტეტის ადმინისტრაციული კორპუსის შენობას აქვს რთული დაგეგმარების კონფიგურაცია. მშენებლობაში გამოყენებულია კორიდორული სისტემა ორმხრივად განლაგებული ოთახებით.
მემორიალური დაფა
1984 წელს შენობაზე დაკიდეს მემორიალური დაფა წარწერით :
სქოლიო
კატეგორია:დონის როსტოვის ღირსშესანიშნაობები
სემიზ ალი-ფაშა
სემიზ ალი-ფაშა (Semiz Ali Paşa; გ. 28 ივნისი, 1565) — ოსმალეთის იმპერიის დიდი ვეზირი.
ბიოგრაფია
ერთ-ერთი წყაროს თანახმად სემიზ ალი-ფაშა დაიბადა ბოსნიაში. ალი-ფაშამ განათლება ენდერუნში მიიღო. სხვა ცნობით ის იყო ალბანური წარმოშობის. 1549 წლიდან 1554 წლის ჩათვლით იყო ეგვიპტის ბეილერბეი. სულთნის სიძის - რუსტემ-ფაშას გარდაცვალების შემდეგ დაიკავა დიდი ვეზირის პოსტი. სემიზ ალი-ფაშა გარდაიცვალა 1565 წელს.
სქოლიო
კატეგორია:ოსმალეთის იმპერია კატეგორია:ოსმალეთის იმპერიის დიდი ვეზირები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 28 ივნისი კატეგორია:გარდაცვლილი 1565
შიფენის ჩანჩქერი
შიფენის ჩანჩქერი (十分大瀑布; ფინინი Shífēn Dà Pùbù) — ჩანჩქერი ტაივანში. მდებარეობს მდინარე კილუნგის ზემოთში. საერთო სიმაღლე 20 მეტრია, ხოლო სიგანე 40 მეტრს აღწევს. წარმოადგენს ტაივანის ყველაზე განიერ ჩანჩქერს. შიფენის ჩანჩქერი კასკადური ტიპისაა, რომელშიც წყლის ნაკადები ერთი მიმართულებით მოძრაობენ.
სქოლიო
კატეგორია:ტაივანის ჩანჩქერები
ალისა (მოდილიანი)
„ალისა“ (Alice) — იტალიელი მხატვრის, ამედეო მოდილიანის ნახატი, შესრულებული 1915 წელს. „ალისა“ — მჯდომარე გოგონას პორტრეტია, რომელსაც აცვია ლურჯი საკვირაო ტანისამოსი, მკერდზე არსებული ოქროს ჯვრით. იგი პირდაპირ უყურებს მაყურებელს თავისი დიდი ნუშისებრი თვალებით. მუქი თმები ენარცხება ტანისამოსს. გოგონას სახე სტილიზებულია აფრიკული ნიღბის ქვეშ. ფერითი თვალსაზრისით ტილო მარტივია. ფერითი გამა მერყეობს ლურჯი ფერის ნიუანსებიდან ტერაკოტამდე. გოგონას თავის ფორმა კვერცისმაგვარია, ხოლო კისერი — ცილინდრული. 1928 წელს სურათი აჩუქეს დანიის ხელოვნების სახელმწიფო მუზეუმს, სადაც დღემდე ინახება. ინვენტარის ნომერია KMSr145.
რესურსები ინტერნეტში
კატეგორია:ამედეო მოდილიანის ნახატები
სვალიავის რაიონი
სვალიავის რაიონი (Свалявський район) — რაიონი უკრაინაში, ზაკარპატიის ოლქში. მისი ფართობია 673 კმ². 2015 წლის აღწერის მონაცემებით რაიონის მოსახლეობა 54 037 ადამიანს შეადგენდა, ხოლო სიმჭიდროვე 81 კაცს კმ²-ზე. სვალიავის რაიონის ადმინისტრაციული ცენტრია ქალაქი სვალიავა.
სქოლიო
კატეგორია:ზაკარპატიის ოლქის რაიონები
ოლიუ-დ’აგუა
ოლიუ-დ’აგუა (Olho d'Água) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 267 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პიანკოს შემადგენლობაში.
2010 წლის მონაცემებით, მოსახლეობა 6 931 ადამიანს შეადგენდა, მოსახლეობის სიმჭიდროვე 11.63 კმ²-ზე. ფართობი 596 129 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
Rage
Rage — პირველი პირის მსროლელის ჟანრის ვიდეო თამაში შექმნილი id Software მიერ. მასში გამოყენებულია თამაშის ძრავა id Tech 5. თამაში გამოვიდა 2011 წლის ოქტომბერს. პირველი დემო ვერსია ნაჩვენები იქნა 2007 წლის 11 ივნისს Worldwide Developers Conference-ზე (WWDC). დაანონსდა 2007 წლის 2 აგვისტოს QuakeCon-ის ყრილობაზე, ხოლო იმავე დღეს GameTrailers-ზე გამოვიდა თამაშის პირველი ტრეილერი.
თამაშის პროცესი მიმდინარეობს პოსტაპოკალიფტურ მომავალაში, სადაც მოხდა ასტეროიდ აპოფისისს შეჯახება დედამიწასთან. კრიტიკოსებმა თამაში შეადარეს კინოფილმ შეშლილ მაქსსა და ვიდეო თამაშებს, როგორებიც არის Fallout და Borderlands, ხოლო მანქანის მართვის გეიმპლეი-ზე გავლენა მოახდინა სარბოლო ვიდეო თამაშმა  MotorStorm და Burnout-მა. მოთამაშეებს შეუძლიათ თავიანთი მანქანების განახლება სხვადასხვა ბრბოლის მოგების შედეგად აღებული სერტიფიკატების მეშვეობით.
სიუჟეტი
2004 წელს აღმოჩენილი იქნა ასტეროიდი აპოფისი, რომელიც მიცნიერების გათვლებით შესაძლებელია შეეჯახოს დედამიწას. აქედან გამომდინარე, მსოფლიოს მთავრობებმა შეუდგნენ პროექტ "კიდობანის" განხორციელებას, რომელიც ითვალისწინებს მიწისქვეშა თავშესაფრების აშენებას სპეციალურ კაპსულებთან ერთად, სადაც განთავსებულები იქნებიან ადამიანები. შეჯახების შემდეგ, ეს კაპსულები ავტომატურად უნდა ავიდნენ მიწის ზედაპირზე შეჯახებიდან რამდენიმე წლის შემდეგ. 2029 წელს აპოფისი ეჯახება დედამიწას, რომელიც ანადგურებს დედამიწის მოსახლეობის 80 პროცენტს, რის შედეგადაც იწყება ბირთვული ზამთარი, თუმცა ხუთი წლის შემდეგ ატმოსფერო იწმინდება რადიოქატიური მტვერისგან, რის შემდეგაც გადარჩენილები ცდილობენ დანგრეული სამყაროს ხელახლა აშენებას.
გეიმპლეი
თამაში თავის თავში მოიცავს პირველი პირის მსროლელისა და სარბოლო ვიდეო თამაშის ჟანრებს, სადაც მოთამაშეს შესაძლებლობა აქვს გამოიყენოს ავტომობილი თამაშის სამყაროს გამოსაკვლევად და გადასადგილებლად.
მინი|მარცხნივ|270პქ|თამაში პირველი პირის ხედვით მასში არის ცეცხლსასროლი იარაღების ფართო არჩევანი, როგორც კლასიკური იარაღები, ასევე უნიკალური თანამედროვე ტიპის იარაღები, ასევე შესაძლებელია იარაღის გაუმჯობესება სხვადასხვა გზით.
შექმნის ისტორია
2009 წლის 24 ივნისს გახდა ცნობილი, რომ კომპანია ZeniMax-მა, რომელიც არის კომპანია Bethesda Softworks-ის მშობელი კომპანია შეიძინა id Software. შეთანხმების მიხედვით, Bethesda გამოუშვებს id Software-ის მიერ შემუშავებულ ყველა თამაშს, გარდა იმისა, რომელზეც id Software აქვს შეთანხმება სხვა კომპანიებთან გამოცემასთან დაკავშირებით. 25 ივნისს Electronic Arts-მა დაადასტურა, რომ თვითონ იქნება თამაშის გამომცემელი და არა Bethesda.
მინი|მარჯვნივ|250პქ|თამაშის ერთ-ერთი ადრეული ფოტო, რომელიც ნაჩვენები იქნა SIGGRAPH-ის კონფერენციაზე 2009 წლის 5 ნოემბერს ჟურნალი Variety გაესაუბრა ჯონ კარმაკს და კითხვაზე იქნება თუ არა თამაშში შესაძლებელი განცალკევებული სერვერის შექმნა მრავალმოთამაშიანი რეჟიმისთვის, პასუხი იყო "არა", ამ მომენტისთვის ჩვენ არ გვაქვს გადაწყვეტილი განცალკევებული სერვერის შექმნა".
2009 წლის ნოემბერში id Software-ის სამხატვრო დირექტორმა ტიმ უილიტსმა Total PC Gaming-თან ინტერვიუში გაამხილა ზოგიეთი დეტალი თამაშთან დაკავშირებით, კერძოდ იარაღსა და თამაშის შიდა ეკონომიკასთან დაკავშირებით.
2009 15 დეკემბერს კომპანია ZeniMax Media განაცხადა, რომ მან შეიძინა Electronic Arts-ისგან თამაშის გამოშვების საავტორო უფლებები, რის შედეგადაც თამაშის გამოშვება დაევალა Bethesda Softworks. ასევე დასძინა, რომ Electronic Arts აღარ იღებს თამაშის შექმნაში მონაწილეობას და აღარ ფლობს თამაშის ინტელექტუალური საკუთრების უფლებას, არ იქნება მისი არც გამომშვები და არც დისტრიბუტორი.
19 მაისს კომპანია Bethesda Softworks-მა განაცხადა, რომ თამაშის სპეციალური გამოშვება სახელწოდებით «Anarchy Edition» ასევე გამოშვებული იქნება ევროპა-ში. (რამდენიმე ხნის წინ აღნიშნული გამოცემა დაანონსდა მხოლოდ აშშს ტერიტორიაზე). სპეცგამოშვება შეიცავს დამატებით ციფრულ შიგთავსს: «Crimson Elite Armour» - ყველაზე მეტად გაყიდვად ჯავშანს მთელს უდაბნოში, გაზრდილ ინვენტარს, რამდენიმე სახის იარაღსა და სხვადასხვა შესაძლებლობებს უდაბნოში გადასარჩენად.
ქსელური თამაში
Rage აქვს ქსელური თამაშის ორი რეჟიმი - "უდაბნოს ლეგენდები" და "საბრძოლო რალი". საბრძოლო რალში ერთმანეთს ეჯიბრება ოთხი მოთამაშე, რომელიც ოთხივე ერთმანეთისგან დამოუკიდებლად თამაშობს - ყველა ყველას წინააღმდეგ სპეციალურად გამოყოფილ არენაზე. "უდაბნოს ლეგენდები" თავისთავში მოიცავს 9 კოოპერატიულ დავალებას.
კრიტიკოსების შეფასება
თამაშმა ჯერ კიდევ გამოსვლამდე მოიპოვა აღიარება. მან მიიღო სხვადასხვა ჯილდოები სხვადასხვა საიტებისა თუ ჟურნალ-გაზეთების მიერ, მათ შორის "საუკეთესო შუტერი", "საუკეთესო პირველი პირის მსროლელი", "საუკეთესო მოქმედებითი თამაში" , "PS3-ის საუკეთესო თამაში," "Xbox 360-ის საუკეთესო თამაში", "PC-ის საუკეთესო თამაში" და სხვა.
Rage-მა ერთიანობაში მიიღო დადებითი შეფასება საერთო განხილვის საიტებზე Metacritic-სა და GameRankings-ზე. შეაქეს თამაშის გრაფიკის ხარისხი და სროლის მექანიკა.
Electronic Gaming Monthly-მა 10-დან 9.5 ქულა დაუწერა და დასძინა, რომ თამაშს აქვს შთამბეჭდავი ვიზუალური მახასიათებლები, სასტიკი და დამაკმაყოფილებელი საბრძოლო სისტემა, გაუმჯობესებული მოწინააღმდეგე, უამრავი გაუმჯობესებული დამატებითი დავალებები, ასევე მიმზიდველი მრავალმოთამაშიანი რეჟიმი. თუმცა ისიც აღნიშნა, რომ ერთადერთი რაც არ მოეწონა მასში იყო უკანასკნელი ბრძოლა უფროთან (ბოსი), რომელიც არ იყო ისეთე შთამბეჭდავი, როგორიც თამაშის სხვა დანარჩენი ბრძოლის სცენები. Ars Technica-მა თამაშის Xbox 360-ის ვერსიას ნეგატიური შეფასება მისცა სიუჟეტის უქონლობის, პერსონაჟების განუვითარებლობისა და "გატეხილი შენახვის სისტემის გამო". თუმცა შეაქო მისი ვიზუალური ეფექტების ხარისხი. .
Game Informer-მა დაუწერა 10-დან 9 ქულა. შეაქო ანიმაციის სისტემა და მთლიანად თამაშის ატმოსფერო. IGN-მა დადებითად შეაფასა Rage-ის გრაფიკა და დაახასიათა, როგორც ერთ-ერთ საუკეთესო გრაფიკის მქონდე თამაში, თუმცა გააკრიტიკა თამაშის სიუჟეტი და პერსონაჟები.
Rage, ასევე აღიარებული და დაჯილდოვებული იქნა სხვადასხვა დაჯილდოების ცერემონიებზე. ის წარდგენილი იქნა სხვადასხვა ნომინაციებზე, როგორებიც არის "საუკეთესო გრაფიკა"66.67, "წლის საუკეთესო თამაში"6465, "საუკეთესო პირველი პირის მსროლელი", "საუკეთესო შუტერი" და ასე შემდეგ. ტექნიკური საკითხების მოგვარებასთან დაკავშირებით PC ვერსიისთვის დაიბეჭდა სხვადასხვა სტატიები გამომცემლების მიერ. AMD გამოუშვა დრაივერები სხვადასხვა პრობლემის გადასაწყვეტად. 2011 წლის 10 ოქტომბერს გამშვებული იქნა პატჩი Windows ვერსიისთვის, რომელმაც გამოასწორა სხვადასხვა ტექნიკური, თუ გრაფიკული შეცდომები.
სქოლიო
კატეგორია:2011 წლის ვიდეო თამაშები კატეგორია:Bethesda Softworks-ის თამაშები კატეგორია:პირველი პირის სათავგადასავლო თამაშები კატეგორია:პირველი პირის შუტერი თამაშები კატეგორია:Id Software-ის თამაშები კატეგორია:IOS-ის თამაშები კატეგორია:IPad-ის თამაშები კატეგორია:ღია სამყაროს ვიდეო თამაშები კატეგორია:Mac OS X-ის თამაშები კატეგორია:PlayStation 3-ის თამაშები კატეგორია:პოსტაპოკალიფტური ვიდეო თამაშები კატეგორია:სარბოლო ვიდეო თამაშები კატეგორია:ბრბოლა გადარჩენისთვის კატეგორია:Windows-ის თამაშები კატეგორია:Xbox 360-ის თამაშები კატეგორია:ერთმოთამაშიანი და მრავალმოთამაშიანი ვიდეო თამაშები
ლუი ჟან მარ დე ბურბონი
ლუი ჟან მარ დე ბურბონი (Louis Jean Marie de Bourbon; დ. 16 ნოემბერი, 1725 — 4 მარტი, 1793) — ბურბონთა დინასტიის წარმომადგენელი. საფრანგეთს მეფე ლუი XIV-ისა და მადამ დე მონტესპანის ვაჟის, ტულუზის გრაფ ლუი ალექსანდრ დე ბურბონისა და მისი მეუღლის, მარი ვიქტორია დე ნოალის ერთადერთი ვაჟი და პენტიევრის ჰერცოგი.
ბიოგრაფია
ლუი ჟან მარი დაიბადა 1725 წლის 16 ნოემბერს, შატო დე რამბუილეტში. იგი იყო საფრანგეთის მეფე ლუი XIV-ისა და მისი საყვარლის, მადამ დე მონტესპანის ნაბოლარა ვაჟის, ტულუზის გრაფ ლუი ალექსანდრ დე ბურბონისა და მისი მეუღლის, მარი ვიქტორია დე ნოალის ერთადერთი შვილი. დედამისი მას საფრანგეთის მომავალ მეფე ლუი XV-თან ერთად ზრდიდა, ვინაიდან ლუის დედა, საფრანგეთის დოფინი მარია ადელაიდა სავოიელი მარი ვიქტორიას უახლოესი მეგობარი იყო, მისი და მისი ქმრის ნაადრევი გარდაცვალების შემდეგ კი ტულუზის გრაფინიამ მათი შვილის აღზრდა თავის თავზე აიღო.
როგორც ბურბონთა ძლევამოსილი დინასტიის წარმომადგენელი და უამრავი ტიტულის მატარებელი, ლუი ჟან მარი ევროპის ერთ-ერთი ყველაზე სასურველი სასიძო იყო.
პირველი საქორწინო წინადადება თავად ფრანგებისგან წამოვიდა, როდესაც შესთავაზეს კონდეს პრინცის ასულ ლუიზ ანრიეტ დე ბურბონზე ქორწინება, თუმცა საბოლოოდ მოლაპარაკებები ჩაიშალა და იგი ცოლად ორლეანის ჰერცოგს გაჰყვა.
სანქტ-პეტერბურგის მოციქულთასწორ ვლადიმირის ტაძარი
სანქტ-პეტერბურგის მოციქულთასწორ ვლადიმირის ტაძარი (собор Святого равноапостольного князя Владимира) —  მართლმადიდებლური ტაძარი სანქტ-პეტერბურგში.
ლუი ჟან მარ დე ბურბონი
ბიოგრაფია
1744 წელს პენტიევრის ჰერცოგი დაქორწინდა მოდენისა და რეჯოს ჰერცოგ ფრანჩესკო III-ისა და მისი ცოლის, ორლეანის ჰერცოგ ფილიპ II-ისა და ფრანსუაზ მარი დე ბურბონის ასულ შარლოტ აგლაეს ქალიშვილ მარია ტერეზა ფელიჩიტა დ’ესტეზე. არც თუ ისე ხანგრძლივი ქორწინებიდან, წყვილს სულ შვიდი შვილი შეეძინა, რომელთაგან მხოლოდ ორმა მიაღწია ზრდასრულობამდე
სანქტ-პეტერბურგის მოციქულთასწორ ვლადიმირის ტაძარი
ტაძარს აქვს სამი საკურთხეველი მთავარი ნაკურთხია ვლადიმირის სახელზე, ჩრდილოეთისა - ნიკოლოზ საკვირველთმოქმედის, ხოლო სამხრეთისა - ღვთისმშობლის მიძინების სახელზე. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას. ტაძრის წინამძღვარია - დიაკვანი ვლადიმირ სოროკინი.
ლუი ჟან მარ დე ბურბონი
ბიოგრაფია
მარია ტერეზა ფელიჩიტა 1754 წელს გადაჰყვა მშობიარობას, 28 წლის ასაკში. ახალგაზრდა მეუღლის დაკარგვა ლუი ჟან მარიმ ძალიან განიცადა და ამის შემდეგ, იგი მეორედ აღარც დაქორწინებულა.
სანქტ-პეტერბურგის მოციქულთასწორ ვლადიმირის ტაძარი
ისტორია
პირველი ხის ეკლესია, წმინდა ნიკოლოზის სახელზე ამ ადგილზე ააგეს 1708 წელს. შემდეგ 1713-1719 წლებში აქ ააშენეს მიძნების ტაძარი. ამ ეკლესიას ჰქონდა სამი საკურთხეველი: ცენტრალური - ღვთისმშობლის მიძინების, ხოლო კუთხეების ნიკოლოზ საკვირველთმოქმედისა და იოანე ნათლისმცემლის სახელზე. გვერდის ეგვტერებში მსახურება დაიწყო 1717 წელს. ღვთისმშობლის მიძინების ეგვტერი აკურთხეს 1719 წლის 5 აპრილს. მეფის ბრძანების მიხედვით მან ტაძრის სტატუსი მიიღო.
ლუი ჟან მარ დე ბურბონი
ბიოგრაფია
ცოლის გარდაცვალების შემდეგ, ლუი ჟან მარს შესძულდა ვერსალი და სამუდამოდ დატოვა სამეფო კარი. ამის შემდეგ იგი გადასახლდა პარიზში მდებარე შატო დე რამბუილეტში, სადაც იგი საფრანგეთის რევოლუციამდე ცხოვრობდა და საქველმოქმედო საქმიანობას ეწეოდა. რევოლუციის პერიოდში, მან დატოვა რამბულიეტი და შატო დ'ანეტში დასახლდა.
სანქტ-პეტერბურგის მოციქულთასწორ ვლადიმირის ტაძარი
ისტორია
1740 წელს ღვთისმშობლის მიძინების ეკლესიის ახლოს იმპერატრიცა ანას ბრძანებით საფუძველი ჩაუყარეს ქვის ერთგუმბათიან ტაძარს (არქიტექტორი მიხეილ ზემცოვი და პიეტრო ანტონიო ტრეზინი). 1742 წელს ელისაბედ I-ის ტახტზე ასვლის შემდეგ მშენებლობა შეჩერდა.
1765 წელს არქიტექტორმა ანტონიო რინალდმა შემიუშავა ახალი, ხუთგუმბათიანი ტაძრისა და სამიარუსიანი სამრეკლოს პროექტი. ტაძრის გადაკეთება გაგრძელდა 1766 წლიდან 1773 წლამდე. 1772 წელს გაჩნდა ხანძარი, ხის მიძნების ეკლესია განადგურდა და დაზიანდა ჯერ კიდევ დაუსრულებელი ქვის ტაძარი.
1772 წლის 8 სექტემბერს აკურთხეს მიძინების ეგვტერი. მშენებლობის ამ ეტაპზე კვლავ შეჩერდა ტაძრის მშენებლობა, რომელიც 1783 წელს გაგრძელდა არქიტექტორ ივან სტაროვის ხელმძღვანელობით, რომელმაც ცვლილებები შეიტანა ფასადების გაფორმებაში. 1789 წლის 1 ოქტომბერს ახალი ტაძარი აკურთხეს წმინდა თავად ვლადიმირის სახელზე.
ლუი ჟან მარ დე ბურბონი
ბიოგრაფია
1791 წლიდან იგი გადასახლდა შატო დე ბიზიში, რომელიც ნორმანდიაში, კუნძულ ვერნოზე მდებარეობდა. მალევე მას შეუერთდნენ მისი ქალიშვილი და სიძეც. ამ დროისათვის მისი ვაჟი უკვე გარდაცვლილი იყო, მისი რძალი, პრინცესა დე ლამბალი კი პარიზის ქუჩაში მოკლეს რევოლუციონერებმა. თავისა და ოჯახის დასაცავად, იგი გარკვეულწილად რევოლუციონერთა მხარესაც იჭერდა, სწორედ ამიტომ ის და მისი შვილები ხელშეუხებელნი დარჩნენ, თუ არ ჩავთვლით მის რძალს, რომელიც მონარქისტთა მომხრე და დედოფალ მარია ანტუანეტას ახლო მეგობარი იყო. იგი ასევე მოესწრო საფრანგეთის მეფე ლუი XVI-ისა და დედოფალ მარია ანტუანეტა ავსტრიელის სიკვდილით დასჯას. ლუი ჟან მარ დე ბურბონი გარდაიცვალა 1793 წლის 4 მარტს, 67 წლის ასაკში, იგი ბაღში სეირნობისას გულის შეტევით დაიღუპა და შესაძლოა ითქვას, რომ თავის ქალიშვილ მარი ადელაიდას ჩააკვდა ხელში.
სანქტ-პეტერბურგის მოციქულთასწორ ვლადიმირის ტაძარი
ისტორია
ტაძარი არის არქიტექტურის ძეგლი, რომელიც აგებულია ბაროკოდან კლასიციზმისკენ გარდამავალ სტილში.
ლუი ჟან მარ დე ბურბონი
ლიტერატურა
კატეგორია:დაბადებული 16 ნოემბერი კატეგორია:დაბადებული 1725 კატეგორია:გარდაცვლილი 4 მარტი კატეგორია:გარდაცვლილი 1793 კატეგორია:ბურბონები
სანქტ-პეტერბურგის მოციქულთასწორ ვლადიმირის ტაძარი
ისტორია
1823 წელს ააგეს ქორო და კანკელი ამპირის სტილში გადააკეთეს. 1845 წლიდან ვლადიმირის ორდენის ტაძარია.
1859-1866 წლებში კუთხის მიძინებისა და წმინდა ნიკოლოზის ეგვტერები გადაიტანეს გვერდითა ნავებში. მიძინების ეგვტერმა ადგილი დაიკავა მთავარი საკურთხევლიდან მარჯვნივ, ხოლო ნიკოლოზის ეგვტერმა მარცხნივ.
1872-1873 წლებში არქიტექტორმა ნიკოლოზ ბრიულოვმა ტაძარს შემოავლო გალავანი და ააგო ორი პატარა სამოცველო.
1882-1886 წლებში მრევლის შემოწირულობის ხარჯზე არქიტექტორმა ნიკოლაი კოვრიგინმა ააგო ალექსანდრე ნეველის სახელობის სამლოცველო, რომელიც აკურთხეს 1886 წლის ორ ივნისს.
1922 წლის ივლისიდან 1923 წლის აგვისტომდე ტაძარი იყო ობნოვლენცების ხელში, შემდეგ იყო დაჯგუფება „ცოცხალი ეკლესიის“ ხელში, რომელსაც მეთაურობდა პროტოპრესვიტერი ვლადიმირ კრასნიცკი.
1926 წლის 8 ნოემბრიდან 1927 წლის 21 ნოემბრამდე ეკლესია დროებით დახურული იყო, შემდეგ გამოსაყენებლად გადაეცა საპატრიარქო ეკლესიას.
1938-1941 წლებში საკათედრო ტაძარია, აქ არის ლენინგრადის მიტროპოლიტის ალექსი სიმანსკის რეზიდენცია.
1989 წელს გამოსცეს საიუბილეო მონეტა, რომელიც მიეძღვნა ტაძრის 200 წლისთავს.
2015 წელს მოხდა სახურავის, გუმბათისა და ფასადის რესტავრაცია ვლადიმირის გარდაცვალების 1 000 წლისთავთან დაკავშირებით. იგეგმება შიდა ხედის და სამრეკლოს რესტავრაცია.
სქოლიო
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:სანქტ-პეტერბურგის ტაძრები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
ანტონია
„ანტონია“ (Antonia) — იტალიელი მხატვრის, ამედეო მოდილიანის ნახატი, შესრულებული 1915 წელს. სურათი შეიქმნა საფრანგეთის დედაქალაქ პარიზში. სურათი „ანტონია“ ინახება ორანჟერის მუზეუმში, საფრანგეთის დედაქალაქ პარიზში.
ოლიტე
ოლიტე (Olite; Erriberri) — ქალაქი და მუნიციპალიტეტი ესპანეთში, შედის ნავარის პროვინციის ტაფალიის კომარკის შემადგენლობაში. ფართობი — 83,2 კმ². მოსახლეობა — 3981 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
სორასის რაიონი
რესურსები ინტერნეტში
კატეგორია:აიაკუჩოს რეგიონის რაიონები კატეგორია:სუკრეს პროვინციის რაიონები
სელიმიე სულთანი
სელიმიე სულთანი (დ. 1530, ვენეციის რესპუბლიკა — გ. 1596, ტრაპიზონი, ოსმალეთის იმპერია) — ოსმალეთის იმპერიის სულთნის სელიმ II-ის მეორე ხარჭა. შეჰზადე აბუდულას და გევერჰან სულთნის დედა.
ბიოგრაფია
სელიმიე სულთნის წარმოშობის შესახებ მხოლოდ ის არის ცნობილი, რომ ის დაიბადა ვენეციაში 1520 / 1530 წლებში. სელიმიემ სელიმს ორი შვილი გაუჩინა. ჰარამხანაში სელიმიეს გავლენიანი მეტოქე — ნურბანუ სულთანი ჰყავდა, რომელიც მოგვიანებით სელიმის კანონიერი ცოლი გახდა. ნურბანუმ მოაშორა სელიმიე სელიმს, რის შემდეგაც იგი ტრაპიზონში გაგზავნეს. სწორედ ტრაპიზონში გარდაიცვალა სელიმიე 1596 წელს.
შვილები
კატეგორია:ოსმალეთის იმპერია კატეგორია:დაბადებული 1530 კატეგორია:გარდაცვლილი 1596
ტიაჩივის რაიონი
ტიაჩივის რაიონი (Тячівський район) — რაიონი უკრაინაში, ზაკარპატიის ოლქში. მისი ფართობია 1 818 კმ². 2015 წლის აღწერის მონაცემებით რაიონის მოსახლეობა 174 802 ადამიანს შეადგენდა, ხოლო სიმჭიდროვე 95 კაცს კმ²-ზე. ტიაჩივის რაიონის ადმინისტრაციული ცენტრია ქალაქი ტიაჩივი.
სქოლიო
კატეგორია:ზაკარპატიის ოლქის რაიონები
ქობთციხე
ქობთციხე, ქვაბციხე — არქიტექტურული ძეგლი დუშეთის მუნიციპალიტეტის სოფელ ქვეშეთთან ახლოს, მდინარე ხადისწყლის ხეობაში, ყველაზე ვიწრო ადგილას. განკუთვნილი იყო მთაში მიმავალი გზის დასაცავად. განეკუთვნება XVII საუკუნეს. ეს ორიგინალური სათავდაცვო ნაგებობა მაღალი, შვეული კლდის ძირზე მიშენებული, 7-8 მეტრი სიმაღლის კედელია, რომელსაც ბოლოები მომრგვალებული აქვს და სიმაგრედაა ქცეული. ციხის სიგრძეა 30 მეტრი, სიგანე კლდის ფორმიდან გამომდინარე იცვლება - ზოგან 1 მეტრია, ზოგან - 3 მეტრი. ციხე სამსართულიანია. პირველ სართულზე კედელი ყრუა. მეორე და მესამე სართულებზე ცალმაგი და ორმაგი სათოფურებია მოწყობილი. მესამე სართულზე სალოდეებიცაა.
ლიტერატურა
კატეგორია:დუშეთის მუნიციპალიტეტის ციხესიმაგრეები
გუდანის მეორე საცხოვრებელი სახლი
გუდანის მეორე საცხოვრებელი სახლი — არქიტექტურული ძეგლი დუშეთის მუნიციპალიტეტის სოფელ გუდანში. სახლი ეკუთვნის მინდია ჭინჭარაულს, თარიღდება XIX საუკუნის მიწურულით. ნაგებობა ტერასულ-ბანურია. აგებულია ნატეხი ქვის მშრალი წყობით. ტიხრები წნულისგანაა დამზადებული. საფასადე კედლების ნაწილი და ტიხრები შელესილია ნაკელნარევი მიწით. აღმოსავლეთით და დასავლეთით აქვს თითო მინაშენი.
სახლი არის ორსართულიანი. სართულშუა გადახურვა და სახურავი გამართულია ხის კოჭებზე, რომლებიც ხის სვეტებსა და ქვის სწორკუთხა ბოძს ეყრდნობა. შესასვლელი არის სამხრეთის დახურული დერეფნიდან. დერეფანი ორადაა გაყოფილი. მის ერთ მხარეს ცხენების სადგომია, მეორე მხარეს კი ხარების. დახურული დერეფნის წინ ხისსვეტებიანი და ფილაქნის იატაკიანი ღია დერეფანია. დახურული დერეფნის კარის გასწვრივ გაჭრილია საცხოვრებელში შესასვლელი. თითო კარია შინას აღმოსავლეთ და დასავლეთ კედლებშიც. კარი ხის ჩარჩოშია ჩასმული. შინას მარჯვენა ნაწილში საძროხეა, ჩრდილო-დასავლეთ კუთხეში - სახბორე, ხოლო სამხრეთ- დასავლეთ ნაწილში საცხოვრებელია. საცხოვრებლის ცენტრალურ ნაწილში ფიქლის ფილებით ნაწყობი კერაა. ქარაპანის, შიდა ეზოს და საძროხის იატაკი ფილაქნისაა. საცხოვრებელს მიწური იატაკი აქვს.
მეორე სართულის წინ პირველი სართულის ბანია. ჭერხო მამაკაცთა საძინებელი იყო, იყენებდნენ საოჯახო ინვენტარის შესანახადაც. მოგვიანებით მის სამხრეთ ნაწილში წნული ტიხრებით მოუწყვიათ პატარა ოთახი, რომელიც ბანზეა გადასული და სამხრეთ კედელში ორი სარკმელი აქვს. ჭერხოს ჩრდილო-დასავლეთ კუთხესთან გარედან პატარა ფარდულია მიშენებული. შინა და ჭერხო ერთმანეთთან დაკავშირებულია საძრომი ხვრელით. ადიოდნენ მისადგმელი კიბით. ჭერხოს ბანზე კალო და სამი მხრისან კედლებით შემოსაზღვრული ფარდულია, სადაც ინახებოდა საქონლის საკვების მარაგი და სამეურნეო იარაღი.
აღმოსავლეთ მინაშენის პირველი სართული სწორკუთხაა, მეორე სართული გაცილებით გრძელი. პირველი სართულის სამხრეთ კედელში შესასვლელი და ერთი პატარა სარკმელია. მეორე სართული გატიხრულია სამ სათავსად, რომლებიც ერთმანეთთან დაკავშირებულია კარით. ყველა სათავსს აღმოსავლეთით თითო სარკმელი აქვს. სამხრეთ კედელში გაჭრილი კარი წინგარდაზე გადის. მინაშენის ჩრდილო-აღმოსავლეთ კუთხეს გარედან პატარა ფარდული ეკვრის. დასავლეთ მინაშენი ერთსართულიანიადა ორი ოთახისგან შედგება. სახლის მოსაზღვრე ოთახი გრძელია, მოერე ოთახი შუაზე გადატიხრულია. ორივე ოთახში შესასვლელი სამხრეთიდანაა., ღია დერეფნიდან. მინაშენების ოთახებს იყენებდნენ საცხოვრებლად და სამეურნეო საჭორებისათვის.
სახლის წინ 5 მეტრზე, დგას მთის ფერდობში შეჭრილი პატარა სამეურნეო ნაგებობა, რომელსაც სამხრეთიდან პატარა, კვადრატული შესაძრომი აქვს.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
აფრიკის ფეხბურთის კონფედერაცია
აფრიკის ფეხბურთის კონფედერაცია (Confédération Africaine de Football; Confederation of African Football) — საფეხბურთო ორგანიზაცია აფრიკაში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება აფრიკული ქვეყნების ფეხბურთის ფედერაციების წარმომადგენლებს შორის.
ორგანიზაცია დაარსდა 1957 წელს. 1970 წელს მისმა წევრებმა პირველად მიიღეს მსოფლიო ჩემპიონატებზე მონაწილეობის უფლება. კონფედერაციის შტაბ-ბინა მდებარეობს ეგვიპტის 6 ოქტომბრის სახელობის ქალაქში.
კონფედერაციის წევრებს არასდროს მოუგიათ მსოფლიო ჩემპიონატი. ტუნისი გახდა პირველი აფრიკული ნაკრები, რომელმაც მსოფლიო ჩემპიონატზე თამაში მოიგო, ხოლო სამხრეთ აფრიკის რესპუბლიკა — პირველი აფრიკული ქვეყანა, რომელმაც მსოფლიო ჩემპიონატს უმასპინძლა.
სქოლიო
კატეგორია:საერთაშორისო საფეხბურთო ორგანიზაციები
PCGamesN
PCGamesN — ვიდეო თამაშების სიახლეების საიტი, რომელიც 2012 წლის მაისში დააარსა ჯეიმზ ბინზმა. მფლობელი არის Network N. PCGamesN-ის პერსონალი შედგება ჟურნალების, GamesMaster-ისა და Official PlayStation Magazine-ის ყოფილი თანამშრომლებისგან. საიტი აქვეყნებს სიახლეებსა და მიმოხილვებს ვიდეო თამაშების ინდუსტრიიდან.
სქოლიო
კატეგორია:ვიდეო თამაშების სიახლეების საიტები კატეგორია:2012 წელს დაარსებული საიტები
აკამათის ნასოფლარი
აკამათის ნასოფლარი — არქეოლოგიური ძეგლი დუშეთის მუნიციპალიტეტის სოფელ კუჭეჭის აღმოსავლეთით, 3 კილომეტრზე, ტყიან ფერდობზე. იგი განეკუთვნება განვითარებულ შუა საუკუნეებს.
ნასოფლარი შედგება გეგმით სწორკუთხა თოთხმეტი ნასახლარისაგან. შენობები გეგმით სწორკუთხაა და ნაგები ყოფილა ნატეხი ქვის მშრალი წყობით. ნასოფლარის სამხრეთ-აღმოსავლეთით ნაციხარია. შემორჩენილია კოშკისა და გალავნის ნანგრევები. ნაციხრის სამხრეთ-აღმოსავლეთით, 4 მეტრზე შენობის კედლებია შემორჩენილი. ნაციხრის სამხრეთით ხატის ნანგრევებია, ნასოფლარის აღმოსავლეთით, 500 მეტრზე, სარანაულთა ნასახლარი და ნაწისქვილარია.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ნიკიტა სიმონიანი
thumb|right|275პქ| [[ოლეგ ბლოხინი და ნიკიტა სიმონიანი. 1977 ]] ნიკიტა სიმონიანი (Ники́та Па́влович Симоня́н; სახელი დაბადებისას — მკრტიჩ პოღოსის ძე სიმონიანი (Մկրտիչ Պողոսի Սիմոնյան; Мкртич Погосович Симонян); დ. 12 ოქტომბერი, 1926, არმავირი, რსფსრ, სსრ კავშირი) — სომეხი, რუსი და საბჭოთა ფეხბურთელი, ფეხბურთის მწვრთნელი და საფეხბურთო ფუნქციონერი, რუსეთის ფეხბურთის კავშირის პირველი ვიცე-პრეზიდენტი. თამაშობდა თავდამსხმელის პოზიციაზე. იცავდა მოსკოვის „კრილია სოვეტოვის“, მოსკოვის „სპარტაკისა“ და საბჭოთა კავშირის ეროვნული ნაკრების ღირსებას. საბჭოთა კავშირის ოთხგზის (1952, 1953, 1956, 1958) ჩემპიონი და საბჭოთა კავშირის თასის ორგზის (1950, 1958) მფლობელი მოსკოვის „სპარტაკის“ შემადგენლობაში. 1956 წლის ოლიმპიური ჩემპიონი, 1958 წლის შვედეთის მსოფლიო ჩემპიონატის მონაწილე საბჭოთა კავშირის ეროვნული ნაკრების შემადგენლობაში. საბჭოთა კავშირის სპორტის დამსახურებული ოსტატი (1954). საბჭოთა კავშირის დამსახურებული მწვრთნელი (1969). რუსეთის ფედერაციის ფიზიკური კულტურის დამსახურებული მუშაკი (2019).
მოსკოვის „სპარტაკის“ ყველა დროის საუკეთესო ბომბარდირი (160 გოლი). რვაჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში. აქედან ორჯერ პირველ ნომრად.
სანაკრებო კარიერა
1954–1958 წლებში საბჭოთა კავშირის ეროვნული ნაკრების ღირსებას იცავს, რომლის შემადგენლობაში 20 შეხვედრას ატარებს და 10 ბურთი გააქვს.
მსოფლიო ჩემპიონატზე
ნიკიტა სიმონიანმა 1958 წლის მსოფლიო ჩემპიონატის 5 შეხვედრაში მიიღო მონაწილეობა და ერთი ბურთი გაიტანა.
სქოლიო
კატეგორია:დაბადებული 1926 კატეგორია:დაბადებული 12 ოქტომბერი კატეგორია:სომეხი ფეხბურთელები კატეგორია:რუსი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:სოხუმის დინამოს ფეხბურთელები კატეგორია:მოსკოვის სპარტაკის ფეხბურთელები კატეგორია:საბჭოთა კავშირის ნაკრების ფეხბურთელები კატეგორია:1958 წლის მსოფლიო საფეხბურთო ჩემპიონატის ფეხბურთელები კატეგორია:საბჭოთა კავშირის კომუნისტური პარტიის წევრები კატეგორია:საბჭოთა კავშირის სპორტის დამსახურებული ოსტატები კატეგორია:გრიგორი ფედოტოვის კლუბის წევრები კატეგორია:რუსი ფეხბურთის მწვრთნელები კატეგორია:საბჭოთა ფეხბურთის მწვრთნელები კატეგორია:საბჭოთა კავშირის ეროვნული საფეხბურთო ნაკრების მწვრთნელები კატეგორია:საპატიო ნიშნის ორდენის კავალრები კატეგორია:რუსეთის დამსახურებული მწვრთნელები კატეგორია:რუსეთის მეგობრობის ორდენის კავალრები კატეგორია:შრომის წითელი დროშის ორდენის კავალრები
ოთარ ჯანელიძე
ოთარ ჯანელიძე (დ. 24 მაისი, 1954) — ქართველი ისტორიკოსი და პედაგოგი.
ბიოგრაფია
დაიბადა 1954 წლის 24 მაისს. დაამთავრა თბილისის სახელმწიფო უნივერსიტეტის ისტორიის ფაკულტეტი. ეწევა სამეცნიერო-პედაგოგიურ საქმიანობას საქართველოს ეროვნული თავდაცვის აკადემიასა და გორის სახელმწიფო უნივერსიტეტში. იკვლევს საქართველოს ახალი და თანამედროვე ისტორიის პრობლემებს, ქართული კულტურის, საზოგადოებრივი აზროვნების, ემიგრაციის, საქართველოს საგარეო-პოლიტიკურ ურთიერთობათა საკითხებს.
1986 წელს დაიცვა საკანდიდატო დისერტაცია თემაზე „უკრაინის უნივერსიტეტების ქართველი სტუდენტობა 1900-1917 წლებში“, ხოლო სადოქტორო დისერტაცია 1999 წელს - „საქართველოს ეროვნული-დემოკრატიული პარტიის ისტორია 1917-1923 წწ.“
არის ვახუშტი ბაგრატიონის სახელობის პრემიის ლაურეატი, 120-მდე სამეცნიერო ნაშრომის, მათ შორის 12 მონოგრაფიის, საქართველოს ისტორიაში სასკოლო და საუნივერსიტეტო სახელმძღვანელოების ავტორი და თანაავტორი. მისი სამეცნიერო პუბლიკაციები დაბეჭდილია გერმანულ, ინგლისურ, ფრანგულ, ბულგარულ, რუსულ და უკრაინულ ენებზე.
რესურსები ინტერნეტში
კატეგორია:დაბადებული 24 მაისი კატეგორია:დაბადებული 1954 კატეგორია:ქართველი ისტორიკოსები კატეგორია:ქართველი პედაგოგები კატეგორია:თბილისის სახელმწიფო უნივერსიტეტის კურსდამთავრებულები ო
ზვიად გოგოჭური
ზვიად გოგოჭური (დ. 30 ოქტომბერი, 1986, ახმეტა, საქართველოს სსრ, სსრკ) — ქართველი პარალიმპიელი სპორტსმენი, ძიუდოისტი.
ევროპის ჩემპიონატისა და IBSA-ს მსოფლიოს თამაშების გამარჯვებული 90 კგ. წონით კატეგორიაში. 2016 წლის რიო-დე-ჟანეიროს პარალიმპიურ თამაშებზე მოიპოვა ოქროს მედალი. მოგებული აქვს სხვა საერთაშორისო ტურნირები. ორგზის ვერცხლისა (2012, 2015) და სამგზის ბრინჯაოს პრიზიორი (2008, 2013, 2014). მსოფლიოს თასის გამარჯვებული 2011 წელსა და ვერცხლის პრიზიორი 2009 წელს. მსოფლიოს ჩემპიონი პარაძიუდოისტთა შორის 2018 წელს. საქართველოს ჩემპიონი (2012, -90კგ).
რესურსები ინტერნეტში
კატეგორია:დაბადებული 30 ოქტომბერი კატეგორია:დაბადებული 1996 კატეგორია:ახმეტის მუნიციპალიტეტში დაბადებულები კატეგორია:ქართველი ძიუდოისტები კატეგორია:ქართველი პარალიმპიელი სპორტსმენები
ხაკანი
მინი|მონღოლეთის იმპერიის 15 კაგანიდან 8. ხაკანი, კაგანი (хаан, ხაან;, კაგან) — მონღოლურ ენაში აღნიშნავს იმპერატორის სტატუსს. ამ წოდებით მოიხსენიებდნენ მას, ვინც კაგანატს (იმპერიას) მართავდა. ტერმინი მოგვიანებით შევიდა თურქულ ენებშიც — კაიანი.
სქოლიო
კატეგორია:არისტოკრატიული წოდებები კატეგორია:მმართველები კატეგორია:წოდებები
ლითიუმის ჰიდროკარბონატი
ლითიუმის კარბონატი — არაორგანული ნაერთი, მარილი მჟავა ლითიუმი და ნახშირბადის მჟავებისაგან. ფორმულა LiHCO3, უფერო (თეთრი) ფხვნილი, წყალში ხსნადი.
ფიზიკური თვისებები
თეთრი, უფერო, წყალში ხსნადი ფხვნილი.
სქოლიო
კატეგორია:კარბონატები
ოლორისი
ოლორისი (Olóriz; Oloritz) — ქალაქი და მუნიციპალიტეტი ესპანეთში, შედის ნავარის პროვინციის ტაფალიის კომარკის შემადგენლობაში. ფართობი — 41 კმ². მოსახლეობა — 204 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ალკუნი
ალკუნი (Alcedo) — ფრინველთა გვარი ალკუნისებრთა ოჯახისა. მოიცავს 7 (ან 15–17) სახეობას. მცირე ზომის კაშკაშა ფერის ფრინველები არიან. ახასიათებთ სწორი მახვილი ნისკარტი და მოკლე კუდი. ბინადრობენ წყალსატევებთან ახლოს. იკვებებიან თევზით, კიბოსნაირებითა და წყლის მწერებით. გავრცელებულნი არიან აფრიკაში, ევროპაში, სამხრეთ აზიაში, ავსტრალიაში, ახალ გვინეასა და სოლომონის კუნძულებზე. საქართველოში გვხვდება ცისფერი ალკუნი (იგივე ჩვეულებრივი ალკუნი).
სქოლიო
* კატეგორია:ალკუნისებრნი
პიანკო
პიანკო (Piancó) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 264 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პიანკოს შემადგენლობაში.
2010 წლის მონაცემებით, მოსახლეობა 15 465 ადამიანს შეადგენდა, მოსახლეობის სიმჭიდროვე 27.38 კმ²-ზე. ფართობი 564 735 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
Unix shell
Unix shell — ბრძანებების ინტერპრეტატორი, პროგრამა, რომელიც მომხმარებლის მიერ აკრეფილ ბრძანებას განმარტავს ოპერაციული სისტემისთვის გასაგებ ენაზე და გადასცემს მას შესასრულებლად.
მისი მეშვეობით მომხმარებელს შეუძლია ბირთვთან (kernel) მუშაობა, ბირთვი კი თავის მხრივ, კომპიუტერის პროგრამული მხარის (software) ფიზიკურ მოწყობილობებთან (hardware) დამაკავშირებელი პროგრამაა. მასზე პირდაპირი წვდომის საშუალება, shell-ის გვერდის ავლით, მომხარებელს არ აქვს.
ბრძანებების ნებისმიერი ინტერპრეტატორი მუშაობისას საბოლოო ჯამში იყენებს ერთ მარტივ ალგორითმს:
გრაფიკული და არაგრაფიკული გარემო
shell-ის გამოყენება შესაძლებელია როგორც არაგრაფიკულ, ასევე გრაფიკულ გარემოში.
login shell და non-login shell
მომხმარებლის გარემოს ქმნის გარკვეულ ფაილებში ჩაწერილი მონაცემები, ინტერპრეტატორების მიხედვით მათი დასახელება განსხვავებულია, მაგრამ მსგავსია დანიშნულება. ამ ფაილების დახმარებით თითოეულ მომხმარებელს უნდა შეეძლოს თავისზე მორგებული, კომფორტული გარემოს შექმნა. როცა კონკრეტული მომხმარებელი შედის სისტემაში თავისი სახელითა და პაროლით, იკითხება მისთვის განკუთვნილ ფაილში ჩაწერილი ინსტრუქციები. ისინი განსაზღვრავენ როგორი უნდა იყოს მოსაწვევი ფრაზა, მის მიერ შექმნილ ფაილებზე წვდომის ატრიბუტები (umask) და აშ.
თუ სისტემაში შესასვლელად გამოყენებულია მომხმარებლის სახელი და პაროლი (login shell), მაშინ ინტერაქტიული შელისთვის Bourne-თან თავსებადი ინტერპრეტატორები წაიკითხავენ /etc/profile და ~/.profile.
აქედან ~/.profile-ში ცლილებების შეტანა მომხმარებელს თავად შეუძლია, რადგან ისაა მისი მფლობელი, ხოლო /etc/profile-ში კი მხოლოდ root-ს. თუ მომხმარებელი, პირობითად user1 შეიყვანს თავის საიდენტიფიკაციო მონაცემებს, მაშინ მის პირად დირექტორიაში განთავსებული /home/user1/.profile წაიკითხება, ხოლო თუ user2, მაშინ ცხადია /home/user2/.profile. ფაილების დასახელებები იდენტურია, თუმცა ისინი სხვადასხვა დირექტორიებშია გადანაწილებული და განსხვავებული შიგთავსიც აქვთ, ამიტომაცაა მომხმარებლებისთვის შესაძლებელი ინდივიდუალური გარემოს შექმნა.
ზემოთ განხილულია login shell, მაგრამ თუ იდენტიფიკაციის გარეშე შევდივართ (non-login shell), ვთქვათ გრაფიკულ გარემოში, ცხადია, ასეთი გარემო საერთო გამოყენებისთვის იქნება განკუთვინილი, ამიტომ საჭიროა სხვა ფაილების წაკითხვა, Bourne-თან თავსებადი ინტერპრეტატორებისთვის ესენი იქნებიან /etc/bashrc და ~/.bashrc.
პირველი shell
1917 წელს კენ ტომპსონმა Bell Labs-ში შექნა პირველი ინტერპრეტატორი სახელწოდებით Thompson shell. მას გააჩნდა ისეთი მახასიათებლები, რომლებიც მოგვიანებით საერთო გახდა UNIX-ის მსგავსი ოპერაციული სისტემებისთვის. მათ შორის მილი (pipeline), if და goto, ასევე ფაილების დასახელებებზე არა სრული, არამედ ცალკეული სიმბოლოებით მანიპულირების შესაძლებლობა, მაგალითად
Bash
Bash — Bourne shell -ის მოდელზე დაფუძნებული დისტრიბუტივია, რომელმაც მისი შესაძლებლობები მნიშვნელოვნად გააუმჯობესა. იგი თავისუფალი პროგრამაა GNU General Public License-ით.
ბრაიან ფოქსმა ის 1988 წელს პირველად გამოაქვეყნა თავისუფალი პროგრამული უზრუნველყოფის ფონდის (Free Software Foundation) სახელით და მაშინვე ფართო აღიარება მოიპოვა. Bash-ის ბოლო სტაბილური ვერსია 5.0 გამოვიდა 2019 წლის 7 იანვარს.
Bash თავისთავად დაყენებულია UNIX-ის სისტემებზე, განსაკუთრებით ხშირად კი GNU/Linux-ზე, ასევე Mac OS X-ზე. გამოყენებულია Microsoft Windows-ზეც, Cygwin-ის პროექტის ფარგლებში.
სახელწოდება Bash Bourne-Again shell-ის აბრევიატურაა, ეს სიტყვების თამაშია და ითარგმნება როგორც << ისევ Bourne >>, მაგრამ ინგლისურად წარმოთქმისას ძალიან ჰგავს < > რაც თავიდან დაბადებას, რეინკარნაციას ნიშნავს.
Bash-ის მიერ შემოთავაზებული გაუმჯობესებული მახასიათებლებია:
სხვა ინტერპრეტატორები
ყველაზე გავლენიანი და გავრცელებული ინტერპრეტატორები არიან C shell და Bourne shell. ისინი გახდნენ მოდელები სხვა მრავალი shell-ისთვის, როგორებიცაა
კონფიგურაციის ფაილები
ცხრილში ნაჩვენებია ცნობილი ინტერპრეტატორები და მათი კონფიგურაციის ფაილები. განმარტება:
სქოლიო
კატეგორია:სისტემური ადმინისტრირება კატეგორია:Unix shell
სულიური
სულიური (Súlur) — მთა ისლანდიაში. მდებარეობს ქვეყნის ჩრდილო ნაწილში, ნორდურლანდ-ისტრის რეგიონში. წარმოადგენს ჩამქრალი ვულკანის — კედლინგის სისტემის ნაწილს, რომელიც მეზობლად მდებარეობს. გაწოლილია ქალაქ აკურეირის სამხრეთ-დასავლეთით. სულიურს აქვს ორი მწვერვალი, რომელთაგან უფრო მაღალი აღწევს 1213 მ-ს, უფრო დაბალი — 1144 მ-ს. სულიური მოქცეულია 500 მეტრიან ბაზალტურ ძირზე. მწვერვალი ძირითადად ნაგებია მანათობელი რიოლითებით. მთის მასივი, რომელშიც შედის კედლინგი და სულიური შეიცავს აგრეთვე რამდენიმე მწვერვალს, რომელთაგან აღსანიშნავია: ლიტლი-კრუმი და სტორი-კრუმი. ქვემოთში, მთებს შორის შემონახულია მყინვარის ნარჩენები. კედლინგ — სულიურის ვულკანური სისტემა პოპულარულია ტურისტებს შორის.
რესურსები ინტერნეტში
კატეგორია:ისლანდიის მთები
ჰერცი (ერთეული)
1 ჰერცი არის იმ პერიოდული რხევის სიხშირე, რომლის დროსაც 1 წამის განმავლობაში პროცესის 1 ციკლი სრულდება. ფართოდ გამოიყენება ჰერცის ჯერადი ერთეულები: კილოჰერცი (10³ ჰც), მეგაჰერცი (106 ჰც) და სხვა.
სქოლიო
კატეგორია:რხევის სიხშირის საზომი ერთეულები კატეგორია:სი სისტემის წარმოებული ერთეულები
ვიქტორ თევზაია
ვიქტორ ვასილის ძე თევზაია (დ.1883, თბილისი — გ.1932) — ქართველი პოლიტიკოსი, სოციალ-დემოკრატიული პარტიის წევრი, დიპლომატი, აგრარულ საკითხებში სპეციალიზებული ეკონომისტი. ასევე ცნობილი, ფსევდონომებით — მაშინაძე და გიორგი.
ბიოგრაფია
1905 წლის რუსეთის რევოლუციის დროს, თევზაია ხელმძღვანელობდა შავი ზღვისპირა, საპორტო ქალაქ ფოთში სოციალურ-დემოკრატიულ ორგანიზაციას, რომელმაც რკინიგზის მუშების გაფიცვა მოაწყო. ამის შემდეგ, ის დასავლეთ ევროპაში ცხოვრობდა. მან ჟენევის უნივერსიტეტში სამართლის ფაკულტეტზე, პრივატ-დოცენტის თანამდებობა მიიღო. 1917 წლის ოქტომბრის რევოლუციის შემდეგ, როცა პირველი მსოფლიო ომის დროს რუსეთის მონარქია ჩამოინგრა, თევზაია კვლავ ჩაერთო კავკასიის პოლიტიკაში.
1918 წელს, საქართველოს დამოუკიდებლობის მიღების შემდეგ, ამავე წლის აგვისტოში, ვიქტორ თევზაია გაგზავნვილ იქნა ელჩად უკრაინის რესპუბლიკაში. ერთი თვის შემდეგ ის პირველ ელჩად დანიშნეს კიევში. 1919 წელს ის მიიღეს საქართველოს დამფუძნებელ კრებაში. 1918-1920 წლებში იყო საქართველოს სოციალ-დემოკრატიული პარტიის ცენტრალური კომიტეტის წევრი, რომელიც მან დატოვა 1923 წელს საქართველოს გასაბჭოების შემდეგ.
ვიქტორ თევზაია გარდაიცვალა 1932 წელს; სიცოცხლე დაასრულა თვითმკვლელობით. თანამედროვე პირობებში თევზაიას იდეები და ინიციატივები ხორციელდება თავისუფალი საერთაშორისო ეკონომიკური ზონებისთვისა (რევაზ ლორთქიფანიძე) და შავი ზღვის ეკონომიკური თანამშრომლობის ეფექტიანი პროექტებისათვის (BSEC).
„ვაჭრობის ძირითადი საკითხები“
ავტორის მიზანს წარმოადგენს საკითხის თეორიული გაშუქება, ანუ ვაჭრობის, როგორც ეკონომიკური ფაქტორის დახასიათება და მეცნიერულად დასაბუთება ყველა იმ პოსტულატებისა, რომელზედაც შენდება (ან აშენებულია) სახელმწიფო მეურნეობის ეს მნიშვნელოვანი დარგი.
სქოლიო
კატეგორია:დაბადებული 1883 კატეგორია:გარდაცვლილი 1932 კატეგორია:ქართველი დიპლომატები კატეგორია:საქართველოს დამფუძნებელი კრების წევრები ვ
მუნდუ-ნოვუ (მატუ-გროსუ-დუ-სული)
მუნდუ-ნოვუ (Mundo Novo) — მუნიციპალიტეტი ბრაზილიაში, მატუ-გროსუ-დუ-სულის შტატში; მდებარეობს ზღვის დონიდან 324 მეტრზე. მიეკუთვნება მატუ-გროსუ-დუ-სულის შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იგუატემის შემადგენლობაში.
2010 წლის მონაცემებით, მოსახლეობა 17 043 ადამიანს შეადგენდა, მოსახლეობის სიმჭიდროვე 35.67 კმ²-ზე. ფართობი 477 780 კმ²-ია.
რესურსები ინტერნეტში
კატეგორია:მატუ-გროსუ-დუ-სულის შტატის მუნიციპალიტეტები
მოჰამედ ჰუსეინ რობლე
მოჰამედ ჰუსეინ რობლი (დ. ოქტომბერი, 1963) — სომალელი პოლიტიკოსი. სომალის პრემიერ-მინისტრი 2020 წლის 23 სექტემბრიდან. სომალის პარლამენტმა პრემიერად დაამტკიცა 2020 წლის 18 სექტემბერს.
მარია ტერეზა ფელიჩიტა დ’ესტე
მარია ტერეზა ფელიჩიტა დ’ესტე (Maria Teresa Felicita d'Este, Marie Thérèse Félicité d'Este; დ. 6 ოქტომბერი, 1726 — გ. 30 აპრილი, 1754) — ესტეს დინასტიის წარმომადგენელი. მოდენის ჰერცოგ ფრანჩესკო III-ისა და შარლოტ აგლაე ორლეანელის ასული. პენტიევრის ჰერცოგ ლუი ჟან მარ დე ბურბონის მეუღლე და საფრანგეთის მეფე ლუი ფილიპ I-ის ბებია.
ბიოგრაფია
მარია ტერეზა ფელიჩიტა დაიბადა 1726 წლის 6 ოქტომბერს ემილია-რომანიაში, მოდენაში. იგი იყო მოდენას ჰერცოგ ფრანჩესკო III-ისა და მისი მეუღლის, შარლოტ აგლაე ორლეანელის ასული. მამის მხრიდან მისი ბებია-პაპა იყვნენ მოდენის ჰერცოგი რინალდო დ'ესტე და კარლოტა ბრაუნშვაიგ-ლიუნებურგელი, ხოლო დედის მხრიდან ორლეანის ჰერცოგი ფილიპ II და ფრანსუაზ მარი დე ბურბონი. უნდა აღინიშნოს, რომ დედის მხრიდან იგი ასევე იყო საფრანგეთის მეფე ლუი XIV-ის შვილიშვილი და ასევე მისი წინაპრები იყვნენ სტიუარტთა და ვიტელსბახთა დინასტიებიდანაც კი.
ფრანჩესკოსა და შარლოტის ცხრა შვილიდან, მარია ტერეზა პირველი დაოჯახდა, თანაც დედის სამშობლოში.
იგი ცოლად გაჰყვა საფრანგეთის მეფე ლუი XIV-ის შვილიშვილს, პენტიევრის ჰერცოგ ლუი ჟან მარ დე ბურბონს, რომელთანაც შვიდი შვილი შეეძინა. მათ ძალიან ბედნიერი, თუმცა არც ისე ხანგრძლივი ქორწინება ჰქონდათ. ქორწინებიდან ათ წელიწადში, 1754 წლის 30 აპრილს მარია ტერეზა ფელიჩიტა მეშვიდე მშობიარობას გადაჰყვა, 28 წლის ასაკში. მისი გარდაცვალება ლუი ჟან მარმა იმდენად განიცადა, რომ მეორე ცოლი აღარ შეურთავს და სამუდამოდ დატოვა სამეფო კარი. მოგვიანებით, 1830 წელს მარია ტერეზას შვილიშვილი ლუი ფილიპე საფრანგეთის მეფე გახდა.
ლიტერატურა
კატეგორია:დაბადებული 6 ოქტომბერი კატეგორია:დაბადებული 1726 კატეგორია:გარდაცვლილი 30 აპრილი კატეგორია:გარდაცვლილი 1754 კატეგორია:დ’ესტე კატეგორია:მშობიარობის დროს გარდაცვლილები კატეგორია:მოდენის პრინცესები
მიხეილ ჩხენკელი
ბიოგრაფია
მიხეილ ჩხენკელი დაიბადა 1968 წლის 1 აპრილს ქალაქ თბილისში. მისი მშობლები უცხო ენების სპეციალისტები იყვნენ: მამა — გერმანისტი ზურაბ ჩხენკელი თბილისის ტექნიკური უნივერსიტეტის უცხო ენათა კათედრას ხელმძღვანელობდა; დედა — ინგლისური ენის სპეციალისტი მერი ბაქრაძე თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტზე ასწავლიდა. 1985 წელს ჩხენკელმა წარმატებით, ოქროს მედლით დაამთავრა თბილისის პირველი საშუალო სკოლა. შემდეგ დაამთავრა თბილისის სახელმწიფო უნივერსიტეტი, მექანიკა-მათემატიკის ფაკულტეტი, იგი იყო მუსხელიშვილის სახელობის სტიპენდიანტი. მოგვიანებით მან სწავლა განაგრძო პენსილვანიის უნივერსიტეტში, სადაც მას მათემატიკის დოქტორის სამეცნიერო ხარისხი მიენიჭა. მიხეილ ჩხენკელი 20 წლის განმავლობაში ასწავლიდა ამერიკის შეერთებული შტატების წამყვან უნივერსიტეტებში. მან მიიღო მრავალი ჯილდო: სამეცნიერო და პედაგოგიური მოღვაწეობისთვის, მათ შორის საპროფესორო ოსკარი და პენსილვანიის უნივერსიტეტის 9 ჯილდო საუკეთესო სწავლებისთვის, ასევე „Goldman Sachs“-ის ფონდის პრემია, სამეცნიერო-კვლევითი გრანტები და სტიპენდიები. იგი არის ამერიკის შეერთებულ შტატებში გამოცემული წიგნების რეცენზენტი. იგი არის სამეცნიერო-კვლევითი საზოგადოებების წევრი. ამერიკის შეერთებულ შტატებში მოღვაწეობის პერიოდში იგი იყო მათემატიკის დეპარტამენტის კომპიუტინგის კომიტეტის თავმჯდომარე, აგრეთვე პროფესორთა სენატის წევრი. იგი იყო მათემატიკისა და კომპიუტერული მეცნიერების საკონკურსო კომიტეტების წევრი, ტექნოლოგიის, ანალიტიკური აზროვნების, აკადემიური სტანდარტების კომიტეტების წევრი, აშშ-ის მათემატიკური საზოგადოების სტუდენტთა სამეცნიერო კონფერენციების ჟიურის წევრი, სამეცნიერო-კვლევითი კონფერენციებისა და მათემატიკური ოლიმპიადების ორგანიზატორი, „Cengage Learning“-ის მრჩეველი და გოლდვოტერის პრემიის კომიტეტის წევრი. მიხეილ ჩხენკელი მონაწილეობს საერთაშორისო სამეცნიერო კონფერენციებში, მათ შორის ამერიკის შეერთებული შტატების მათემატიკური საზოგადოებისა და აშშ-ის მათემატიკური ასოციაციის სამეცნიერო კონფერენციებში. იგი მონაწილეობს ახალი კურიკულუმების შემუშავებაში და კვლავ კითხულობს ლექციებს ამერიკის შეერთებულ შტატებში. იგი არის აშშ-ის უნივერსიტეტების პროფესორთა ასოციაციის წევრი და დიდი პროფესიული კავშირები აქვს ამერიკის შეერთებული შტატების მრავალი წამყვანი უნივერსიტეტის პროფესორ–მასწავლებლებთან, მათ შორის: ჰარვარდის, პრინსტონის, პენსილვანიის, იელის, კოლუმბიის, ბრაუნის, კორნელის, ჩიკაგოს, ბერკლის, ნიუ იორკის, ჯონს ჰოპკინსის უნივერსიტეტებსა და მასაჩუსეტსის ტექნოლოგიის ინსტიტუტში. იგი არის ქართულ-ამერიკული უნივერსიტეტის („GAU“) ერთ–ერთი დამფუძნებელი. იგი ასწავლიდა ამავე უნივერსიტეტში, სრული პროფესორის ხარისხით და სხვადასხვა დროს ეკავა ვიცე–პრეზიდენტის, ინფორმატიკისა და ინჟინერიის სკოლის დეკანის პოსტები.
ხოსე დიასი
ხოსე დიას რამოსი (José Díaz Ramos, დ. 3 მაისი 1895, სევილია, ესპანეთი — გ. 20 მარტი 1942, თბილისი, საქართველოს სსრ, სსრკ) — ესპანეთის პროფკავშირელი მოღვაწე, ესპანელი პოლიტიკოსი, ესპანეთის კომუნისტური პარტიის გენერალური მდივანი 1932-1942 წლებში. კომუნისტურ პარტიას ხელმძღვანელობდა ესპანეთის სამოქალაქო ომის დროს, არასოდეს ჰკავებია სახელმწიფო თანამდებობები.
ბიოგრაფია
ხოსე დიასი დაიბადა სევილიაში 1895 წლის 3 მაისს. ახალგაზრდობიდან იყო ანარქო-სინდიკალისტური პროფკავშირული მოძრაობის, შრომის ეროვნული კონფედერაციის წევრი და სევილიაში მუშათა მოძრაობის აქტიური მონაწილე. არაერთხელ მოხვდა ციხეში. 1926 წელს გაწევრიანდა ესპანეთის კომუნისტურ პარტიაში და სათავეში ჩაუდგა ანდალუსიის პარტიულ ორგანიზაციას. 1932 წელს აირჩიეს პარტიის გენერალურ მდივნად.
მიხეილ ჩხენკელი
ბიოგრაფია
2023 წლის მარტში საქართველოს პარლამენტის მიერ მხარდაჭერილი „უცხოეთის აგენტების კანონის“ („უცხოური გავლენის გამჭვირვალობის შესახებ“ კანონპროექტი) გასაპროტესტებლად ათასობით დემონსტრანტის, მათ შორის, სტუდენტების გამოსვლის შემდეგ, 20 მარტს ირაკლი ღარიბაშვილმა განაცხადა, რომ განათლებისა და მეცნიერების მინისტრმა მიხეილ ჩხენკელმა თანამდებობის დატოვების სურვილი თავად გამოთქვა, რადგან აკადემიურ საქმიანობაში უნდოდა დაბრუნება.
ხოსე დიასი
ბიოგრაფია
1938 წლის დეკემბერში კუჭის სიმსივნით დაავადებული, სამკურნალოდ გადავიდა საბჭოთა კავშირში. ოპერაცია გაიკეთა ლენინგრადში. დიასი მოსკოვში მუშაობდა კომუნისტური ინტერნაციონალის სამდივნოში. დიდი სამამულო ომის დაწყების შემდეგ 1941 წლიდან ცხოვრობს თბილისში. 1942 წელს, ავადმყოფობის შეტევის დროს, ტკივილს ვერ გაუძლო და თავი მოიკლა, ფანჯრიდან გადახტომით დაასრულა სიცოცხლე თბილისში.
მიხეილ ჩხენკელი
პირადი ცხოვრება
ჰყავს მეუღლე, ია ჭანუყვაძე. მისი უმცროსი ძმა, ეკონომიკის მაგისტრი გიორგი ჩხენკელი, რომელმაც განათლება, ასევე, აშშ-ში მიიღო, დღემდე ამერიკის შეერთებულ შტატებში ცხოვრობს და ერთ-ერთი სადაზღვევო კომპანიის დირექტორია.
ხოსე დიასი
ბიოგრაფია
დიდი პატივით დაკრძალეს ვერის სასაფლაოზე. 2005 წელს კი ესპანეთის მთავრობამ თბილისიდან მისი ცხედარი მშობლიურ ესპანეთში გადაასვენა.
მიხეილ ჩხენკელი
სქოლიო
კატეგორია:დაბადებული 1 აპრილი კატეგორია:დაბადებული 1968 კატეგორია:ქართველი მათემატიკოსები კატეგორია:საქართველოს განათლების, მეცნიერების, კულტურისა და სპორტის მინისტრები კატეგორია:ქართველი ემიგრანტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები
ხოსე დიასი
სქოლიო
კატეგორია:ესპანელი პოლიტიკოსები
სენდი კლიმანი
დაიბადა ბრონქსში, ნიუ-იორკში. სწავლობდა ადგილობრივ სკოლაში. სკოლის დასრულების შემდეგ ჩაირიცხა ჰარვარდის უნივერსიტეტში.
სენდი კლიმანი რამდენიმე პრესტიჟული ჯილდოს მფლობელია, მათ შორისაა — BAFTA და ოქროს გლობუსი. 2018 წელს კლიმანი ელისის კუნძულების საპატიო მედლის მფლობელი გახდა.
პოსოს ტბა
პოსოს ტბა (Danau Poso) — ტექტონიკური წარმოშობის ტბა ინდონეზიაში, ცენტრალური სულავესის ტერიტორიაზე, ზღვის დონიდან 657 მ სიმაღლეზე. ზედაპირის ფართობი 323 კმ², მაქსიმალური სიღრმე 450 მ. ინდონეზიაში სიღრმით მესამე ტბაა მატანოსა და ტობის შემდეგ. გარშემორტყმულია ბორცვებითა და ტყეებით. ნაპირებისთვის ჩვეულებრივ, დამახასიათებელია თეთრი ქვიშა. ტბიდან გამოედინება მდინარე პოსო, რომელიც ერთვის მოლუკის ზღვას. ტბის სამხრეთით მდებარეობს ქალაქი პენდოლო, ხოლო ჩრდილოეთით ქალაქი ტენტენა. სიახლოვეს ბევრია სოფელი. მდიდარია თევზით.
სქოლიო
კატეგორია:ინდონეზიის ტბები
სამხრეთის ფედერალური უნივერსიტეტის ბოტანიკური ბაღი
სამხრეთის ფედერალური უნივერსიტეტის ბოტანიკური ბაღი (Ботанический сад Южного федерального университета) — ბოტანიკური ბაღი რუსეთში, მდებარეობს როსტოვის ოლქში, დონის როსტოვის ჩრდილო-დასავლეთ ნაწილში, მდინარე ტემერნიკის ხეობაში. დაარსებულია 1927 წელს და ეს არის პირველი ბოტანიკური ბაღი სამხრეთ რუსეთის ტერიტორიაზე.
ისტორია
ქალაქში ბოტანიკური ბაღის შექმნის შესახებ პირველად ალაპარაკდნენ 1915 წელს, მას შემდეგ, რაც დონის როსტოვში გადმოიტანეს ვარშავის უნივერსიტეტი გერმანელთა ძალების მიერ პოლონეთის დედაქალაქის დაპყრობის საფრთხის გამო. მხოლოდ 1927 წელს პროფესორ ვიქტორ ხმელენსკისა და ვ. ვერშკოვის ინიციატივით ქალაქის ხელისუფლებამ გამოყო ბოტანიკური ბაღისთვის 74,11 ჰა მიწის ნაკვეთი. მისი მთავარი დანიშნულება იყო სტეპში სხვადასხვა რეგიონიდან გადმოტანილი მცენარეების აკლიმატიზაცია.
ბოტანიკური ბაღის მოწყობაში მონაწილეობდა ათასობით როსტოველი. ყველა სამუშაო მიმდინარეობდა ხელით. 1929 წელს დაწყებული სამუშაოები დასრულდა 1933 წელს. უკვე ამავე პერიოდში დაიწყო დეკორატიული, ტექნიკური და სხვა კულტურების შეგროვება. 1940 წლისათვის კოლექცია მოიცავდა ათასზე მეტ მცენარის ჯიშს. ბტანიკური ბაღის საერთო ფართობია 269,5 ჰა, საიდანაც 100 ჰა უკავია დენდრარიუმს, 7 ჰა - ორანჟერეას, ხოლო 32 ჰა - სანერგეს.
მეორე მსოფლიო ომის დროს პრაქტიკულად სრულიად განადგურდა ბტანიკური ბაღი. ომის შემდეგ მთელი ბოტანიკური ბაღი და კოლექცია აღადგინეს.